Ράπτης Ηλείας

Ο Ράπτης είναι ορεινό χωριό της Πελοποννήσου στην Περιφερειακή Ενότητα Ηλείας.

Γεωγραφικά - Ιστορικά στοιχεία 
Ο Ράπτης βρίσκεται στις νοτιοδυτικές πλαγιές του όρους Ξηχόρτι σε υψόμετρο 460 μέτρα ενώ απέχει 31 χλμ. Α.-ΝΑ. από τα Κρέστενα (έδρα δήμου) και 16 χλμ. ΒΔ. από την Ανδρίτσαινα. Στα βόρεια και τα ανατολικά του χωριού, μέχρι  την Καλλιθέα και τα Μπαρακίτικα  εκτείνεται το Καταφύγιο Άγριας Ζωής Ζαχοβούνι - Πρεσκαβίτα συνολικής έκτασης 13.000 στρεμμάτων. 

Αναφορές για τον οικισμό με την ονομασία Ράφτη υπάρχουν πριν την περίοδο της Επανάστασης του 1821 να συμπεριλαμβάνεται μεταξύ των χωριών και οικισμών που υπάγονταν στην τότε επαρχία Φαναρίου. Μετά την απελευθέρωση, αναφέρεται επίσημα το 1835 με την ονομασία Ράφτης να προσαρτάται στον τότε δήμο Τυπαναίων. Το 1940 το όνομά του διορθώθηκε σε Ράπτης. Σύμφωνα με το Σχέδιο Καλλικράτης, μαζί με το Λιβαδάκι και την Πτελέα αποτελούν την τοπική κοινότητα Λιβαδακίου που υπάγεται στη δημοτική ενότητα Αλιφείρας του Δήμου Ανδρίτσαινας - Κρεστένων και σύμφωνα με την απογραφή 2011 έχει πληθυσμό 74 κατοίκους.

Παραπομπές 

Δήμος Ανδρίτσαινας - Κρεστένων
Χωριά του νομού Ηλείας